**PÁLYÁZATI FELHÍVÁS**

A Balassagyarmati Fegyház és Börtön pályázatot hirdet az alábbi állás betöltésére:

**FOGLALKOZTATÁSI FELÜGYELŐ**

A beosztás betöltésére hivatásos tiszthelyettesi jogviszonyba, teljes munkaidőben, határozatlan időtartamra (1 év próbaidővel) kerül sor.

Munkakör betöltésének feltétele:

* magyar állampolgárság,
* állandó belföldi lakóhely,
* büntetlen előélet, kifogástalan életvitel ellenőrzés vállalása,
* egészségi, pszichikai, fizikai alkalmasság,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* érettségi bizonyítvány, a bizonyítvány hitelességének ellenőrzéséhez való hozzájárulás,
* képzési követelmények vállalása,

Előnyt jelent:

* fennálló rendvédelmi igazgatási jogviszony,
* büntetés-végrehajtási szakmai gyakorlat, tapasztalat.

A munkakörrel járó főbb feladatok:

* a büntetés-végrehajtási intézetben a fogvatartottak felügyelete, munkáltatása,
* fogvatartottak feladat végrehajtásának ellenőrzése,
* a fogvatartottak munkaterületre, elhelyezési körletre kísérése,
* fogvatartottak tevékenységeinek koordinálása, munkarend betartása, betartatása.

Szolgálati hely:

 Balassagyarmati Fegyház és Börtön, Műszaki és Ellátási Osztály

 2660 Balassagyarmat, Madách u. 2.

Illetménye: A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény alapján, kezdő alapilletménye: bruttó 406.900.-Ft.

Egyéb juttatások: utazási költségtérítés, cafeteria (200.000.-Ft/év), ruházati illetmény (96.625.-Ft./év), albérleti hozzájárulás (szerződés és számla leadása mellett), egészségügyi és szociális ellátások, rehabilitációs, rekreációs lehetőségek, továbbképzési és előmeneteli lehetőség.

Munkarend: teljes munkaidőben, vezényléses

Az önéletrajzokat a bgyarmat.uk@bv.gov.hu e-mail címre kérjük elküldeni. A Felhívással kapcsolatban bővebb felvilágosítás kérhető – hivatali munkaidőben - az alábbi telefonszámon: (35) 501-179, illetve a szel.imre@bv.gov.hu e-mail címen a Személyügyi és Titkársági osztályon.